Nóg 'n motor stort by Voëlklip af | Maroela Media
Die berugte krans by Voëlklip in Heroldsbaai. (Foto: Malcolm Pojie/SA Polisie)
Nóg 'n motor het Saterdag by die berugte Voëlklipkrans in Heroldsbaai naby George in die Wes-Kaap afgestort.
Sers. Christopher Spies het Sondag aan Maroela Media gesê die polisie is besig met 'n soek-en-reddingspoging nadat 'n wit Mazda om en by 18:45 Saterdag by die krans afgestort het. "Meer inligting oor die voorval sal later bekendgemaak word."
Dit is die tweede voorval in net twee maande en die vyfde voorval sedert Oktober 2019 toe Heidi Scheepers en haar twee jong kinders dood is toe die gesin se motor op dieselfde plek in die see gestort het. Die George-munisipaliteit het reeds meer as 'n jaar gelede aan Maroela Media gesê hulle het reeds begin beraadslaag met belanghebbendes, onder wie die eienaar van die eiendom waarop Voëlklipkrans geleë is, om veiligheidsmaatreëls hier te verbeter. Daar het egter tot dusver klaarblyklik dadels van gekom.
Dis verskriklik, en dinge sloer om die plek te beveilig omdat mense nie tot 'n vergelyk kan kom daaroor nie omdat die gedeelte in privaat eiendom lê. Genade tog!
En tot nou toe het nog niemand daaraan gedink om botsingversperrings daar aan te bring nie? Ongelooflik.
Hoeveel mense wil die owerheid hê moet nog by Voëlklip sterf voordat hulle iets gaan doen? Die koste om 'n veiligheidsreling, guard rail, op te sit is tog baie minder werd as die lewe van 'n persoon of 'n kind wie se hele lewe nog voorlê?
Ons het na die laaste voorval 'n paar weke terug verneem van plaaslike inwoners dat dié plek gesluit gaan word vir die publiek.
Ek is jammer as ek onsensitief klink maar so baie motors wat net daar afstort en dit is in alle gevalle vrouens en kinders.Dit is dus 'n ideale plek vir selfmoord.Na die eerste insident van Heidi Scheepers kan mense mos besef dit is gevaarlik en wegbly.Hoekom is daar geen mans betrokke nie.Maak asseblief die plek ontoeganklik vir die publiek'n muur of sloot of staalversperrings.Wat gaan maak jy 18:45 daar.Dan moet jy by die huis wees.